title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima tal-Greċja li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/29

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima tal-Greċja li jkopri l-perjodu 2021–2030
      (2019/C 297/08)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Il-Greċja ppreżentat l-abbozz tal-pjan nazzjonali integrat għall-enerġija u l-klima tagħha fil-25 ta' Jannar 2019. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima tal-Greċja, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali integrat għall-enerġija u l-klima tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għall-Greċja (4) u fir-rakkomandazzjoni tal-Kummissjoni għal Rakkomandazzjoni tal-Kunsill lill-Greċja (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Fil-pjan finali jenħtieġ li l-Greċja tibni fuq l-interkonnessjonijiet pożittivi bejn il-politiki u l-miżuri ppjanati indikati fl-abbozz tal-pjan, u tesplora aktar l-interkonnessjonijiet tal-politiki aktar diffiċli. Eżempju ta' interkonnessjoni bħal dawn hija s-sinerġiji fi ħdan id-dimensjoni tad-dekarbonizzazzjoni, eż. l-impatt tal-emissjonijiet u tal-assorbimenti kontabbilizzati fis-settur tal-użu tal-art, it-tibdil fl-użu tal-art u l-forestrija tal-politiki tal-politiki ppjanati dwar il-bijoenerġija. Interkonnessjoni oħra hija s-sinerġiji bejn id-dimensjonijiet tad-dekarbonizzazzjoni, tas-sigurtà tal-enerġija u tas-suq intern mal-prinċipju “l-Effiċjenza Enerġetika tiġi l-Ewwel”, eż. billi tispjega kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju u sigurtà tal-provvista tal-enerġija. L-effiċjenza fl-enerġija tista' wkoll titqies fir-rigward tal-tnaqqis tal-prekarjetà enerġetika. L-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija.

                  (14)

                  Il-pjan nazzjonali integrat għall-enerġija u l-klima finali jista' jibbenefika jekk jiġi kopert ukoll is-settur tat-teknoloġiji b'livell baxx ta' emissjonijiet ta' karbonju, inkluż miżuri għad-dekarbonizzazzjoni tas-setturi industrijali intensivi fl-użu tal-enerġija u tal-karbonju u analiżi aktar komprensiva ta' fejn jinsab dan is-settur bħalissa fis-suq globali, filwaqt li jiġu enfasizzati l-oqsma ta' qawwiet kompetittivi u sfidi potenzjali. Jista' wkoll jibbenefika minn elaborazzjoni ulterjuri dwar l-iffrankar tal-emissjonijiet tal-gassijiet serra li jirriżulta mill-azzjonijiet relatati mal-ekonomija ċirkolari.

                  (15)

                  Ir-rakkomandazzjonijiet tal-Kummissjoni lill-Greċja huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima tal-Greċja li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LILL-GREĊJA TIEĦU AZZJONI BIEX:

                  1.

                  Tippermetti kisba fil-ħin u kosteffettiva tal-kontribut tal-Greċja ta' 31 % lill-mira tal-UE għall-2030 għall-enerġija rinnovabbli, billi fil-pjan finali tinkludi, fost oħrajn, trajettorja indikattiva li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999, u tipprovdi politiki u miżuri dettaljati u kwantifikati li jikkonformaw mal-obbligi stabbiliti fid-Direttiva (UE) 2018/2001. Tirrikonċilja l-objettivi mressqa fl-abbozz tal-pjan għas-sehem ta' enerġija rinnovabbli fis-settur tat-tisħin u tat-tkessiħ mal-mira indikattiva inkluża fl-Artikolu 23 tad-Direttiva (UE) 2018/2001 u s-settur tat-trasport f'konformità mal-Artikolu 25 tad-Direttiva (UE) 2018/2001.

                  2.

                  Iżżid b'mod sostanzjali l-ambizzjoni tagħha lejn it-tnaqqis tal-konsum tal-enerġija finali u primarja fid-dawl tal-ħtieġa li jiżdied il-livell tal-isforzi biex tintlaħaq il-mira tal-effiċjenza fl-enerġija tal-Unjoni tal-2030 u tappoġġa dan permezz ta' politiki u miżuri li jirriżultaw f'aktar iffrankar enerġetiku sal-2030. Tikkjarifika l-iskeda ta' żmien għall-adozzjoni u l-implimentazzjoni tal-politiki previsti li jkunu fis-seħħ mill-2020, speċjalment għall-istrumenti l-ġodda. Il-miżuri previsti biex jinkiseb l-għan ta' ffrankar kumulattiv jenħtieġ li jitfasslu fi skala xierqa.

                  3.

                  Tispeċifika l-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà, b'mod partikolari fir-rigward tal-gass naturali. Tinkludi valutazzjoni ta' kif il-proġetti tal-infrastruttura u l-kooperazzjoni reġjonali jikkontribwixxu għall-objettivi tas-sigurtà tal-enerġija, filwaqt li tuża wkoll il-kooperazzjoni reġjonali u l-flessibbiltajiet biex tieħu vantaġġ mill-opportunitajiet ippreżentati bit-tnaqqis tal-emissjonijiet tal-gassijiet serra għall-modernizzazzjoni tal-ekonomija tal-Greċja.

                  4.

                  Tinkludi objettivi u miri li jħarsu 'l quddiem fir-rigward tal-integrazzjoni tas-swieq, b'mod partikolari miżuri biex tiżdied il-kompetizzjoni fis-swieq tal-konsumaturi u tal-operaturi, b'mod konformi mal-impenn tagħha skont il-programm tal-Mekkaniżmu Ewropew ta' Stabbiltà (MES) għat-tnaqqis tal-ishma mis-suq tal-konsumaturi u tal-operaturi eżistenti taħt il-50 % sal-2020. Timplimenta l-mudell tal-mira tal-elettriku u l-akkoppjament tas-swieq mal-ġirien, abbażi tal-iskedi ta' żmien miftiehma taħt il-mekkaniżmu ta' sorveljanza ta' wara l-programm.

                  5.

                  Tikkwantifika aktar l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu minn issa sal-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Tappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  6.

                  Tintensifika l-arranġamenti ta' kooperazzjoni reġjonali li diġà huma tajbin mal-Bulgarija u ma' Ċipru kif ukoll mal-pajjiżi tal-Konnettività tal-Enerġija fl-Ewropa Ċentrali u tax-Xlokk (CESEC). Fil-kuntest tal-inizjattiva “Enerġija Nadifa għall-gżejjer tal-UE”, isaħħaħ il-kooperazzjoni mal-Istati Membri u mar-reġjuni insulari li qed jiffaċċjaw sfidi u opportunitajiet simili relatati mal-ġeografija, mal-klima u mal-infrastruttura fit-tranżizzjoni tal-enerġija tagħhom. Tesplora l-potenzjal transfruntier u l-aspetti makroreġjonali ta' politika koordinata għall-enerġija u l-klima b'mod partikolari fir-reġjun Adrijatiku-Joniku bl-għan li titnaqqas il-marka tal-karbonju tar-reġjun u jiġi implimentat approċċ ta' ekosistema. Il-fokus tal-iskambji reġjonali jista' jkun fuq is-suq intern tal-enerġija u l-oqsma tas-sigurtà tal-enerġija, fid-dawl tat-tibdil fis-sistemi tal-elettriku biex jakkomodaw ishma ogħla ta' elettriku rinnovabbli, li se jżid l-importazzjoni u l-esportazzjoni tal-elettriku u jsaħħaħ il-ħtieġa għall-flessibbiltà tas-sistema. Barra minn hekk, tuża l-kooperazzjoni bilaterali u l-flessibbiltajiet biex tieħu vantaġġ mill-opportunitajiet ippreżentati mit-tnaqqis tal-emissjonijiet tal-gassijiet serra għall-modernizzazzjoni tal-ekonomija tal-Greċja.

                  7.

                  Telenka s-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  8.

                  Tikkomplementa l-analiżi tal-interazzjonijiet mal-politika dwar il-kwalità tal-arja u l-emissjonijiet fl-arja b'aktar informazzjoni kwantitattiva, mill-inqas billi tinkludi l-informazzjoni meħtieġa dwar l-emissjonijiet projettati ta' sustanzi li jniġġsu fl-arja fil-politiki u l-miżuri ppjanati.

                  9.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg, fuq il-ħiliet u fuq it-taħriġ tal-objettivi, tal-politiki u tal-miżuri ppjanati. Tipprovdi informazzjoni aktar dettaljata dwar il-proġetti li jappoġġaw tranżizzjoni aktar ġusta u ekwa, filwaqt li tispeċifika l-forma ta' appoġġ u l-impatt tal-inizjattivi, u tagħmel il-konnessjoni mat-tranżizzjoni tar-reġjuni intensivi fl-użu tal-faħam u tal-karbonju jew tar-reġjuni industrijali. Tiżviluppa aktar l-approċċ għall-indirizzar tal-kwistjonijiet tal-prekarjetà enerġetika kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 261

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1007 final.

         (5)  COM (2019) 508 final tal-5 ta' Ġunju 2019.

         (6)  SWD(2019) 261.

         (7)  SWD(2019) 261.


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima ta' Spanja li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/33

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima ta' Spanja li jkopri l-perjodu 2021–2030
      (2019/C 297/09)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Spanja ppreżentat l-abbozz tal-pjan nazzjonali integrat għall-enerġija u l-klima tagħha fit-22 ta' Frar 2019. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima ta' Spanja, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għal Spanja (4) u fir-rakkomandazzjoni tal-Kummissjoni għal Rakkomandazzjoni tal-Kunsill lil Spanja (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Hemm koerenza wiesgħa tal-objettivi fi ħdan id-dimensjonijiet u bejniethom, b'mod partikolari dwar id-dekarbonizzazzjoni u l-effiċjenza fl-enerġija. Fil-pjan finali, jenħtieġ li Spanja tiddeskrivi l-interkonnessjonijiet bejn il-politiki u l-miżuri ppjanati u tikkwantifikahom aktar fejn ikun possibbli. Tista' tiffoka fuq is-sinerġiji bejn id-dimensjonijiet tad-dekarbonizzazzjoni, tas-sigurtà tal-enerġija u tas-suq intern mal-prinċipju “l-Effiċjenza Enerġetika tiġi l-Ewwel”, billi tispjega kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, sigurtà tal-provvista tal-enerġija u r-rabta tagħha mal-indirizzar tal-prekarjetà enerġetika. L-interazzjonijiet tal-politiki ppjanati relatati mal-eliminazzjoni ftit ftit tal-impjanti tal-produzzjoni tal-enerġija bil-faħam u l-impjanti tal-enerġija nukleari, inkluż l-istrateġija għall-użu tal-faċilitajiet taċ-ċiklu tal-fjuwil nukleari eżistenti fil-pajjiż, l-impatt tar-riskji tat-tibdil fil-klima fuq il-provvista tal-enerġija, u l-impatt tal-penetrazzjoni miżjuda tal-enerġija rinnovabbli fuq is-suq intern huma wkoll elementi importanti li jridu jiġu indirizzati fil-pjan finali. L-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija.

                  (14)

                  Il-pjan nazzjonali integrat għall-enerġija u l-klima finali jista' jibbenefika mill-preżentazzjoni ta' analiżi komprensiva dwar fejn jinsab bħalissa s-settur tat-teknoloġiji b'livell baxx ta' emissjonijiet ta' karbonju fis-suq globali, filwaqt li jiġu enfasizzati l-oqsma ta' qawwiet kompetittivi u sfidi potenzjali u jiġu indikati objettivi miżurabbli għall-ġejjieni u l-politiki u l-miżuri biex dawn jinkisbu, u jsiru konnessjonijiet xierqa mal-politika tal-intrapriżi u tal-industrija. Jista' jibbenefika wkoll minn interazzjoni aħjar mal-ekonomija ċirkolari, filwaqt li jiġi enfasizzat il-potenzjal tiegħu għat-tnaqqis tal-emissjonijiet tal-gassijiet serra.

                  (15)

                  Ir-rakkomandazzjonijiet tal-Kummissjoni lil Spanja huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima ta' Spanja li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIL SPANJA TIEĦU AZZJONI BIEX:

                  1.

                  Tirfed il-livell ta' ambizzjoni apprezzat ta' sehem ta' enerġija rinnovabbli ta' 42 % għall-2030 bħala l-kontribut ta' Spanja għall-mira tal-Unjoni għall-2030 għall-enerġija rinnovabbli permezz ta' politiki u miżuri dettaljati u kwantifikati li huma konformi mal-obbligi rikjesti fid-Direttiva (UE) 2018/2001 tal-Parlament Ewropew u tal-Kunsill (8), sabiex tippermetti kisba fil-ħin u kosteffettiva ta' dan il-kontribut. Tinkludi trajettorja indikattiva li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999. Tipprovdi aktar dettalji dwar il-miżuri għat-tnaqqis tal-piż amministrattiv u dwar l-oqfsa ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  2.

                  Tesplora aktar dwar kif il-miżuri attwali jridu jiġu żviluppati aktar biex iwettqu l-ambizzjoni tagħhom lejn il-ksib tal-iffrankar enerġetiku mistenni. Dawn il-miżuri jridu jwasslu għal multiplikazzjoni ta' ffrankar enerġetiku meta mqabbel mal-kisbiet attwali, u l-isfidi tat-tali titjib se jkollhom jitqiesu sewwa.

                  3.

                  Tiżviluppa aktar il-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà, kif ukoll informazzjoni dwar l-eliminazzjoni ftit ftit tal-enerġija nukleari.

                  4.

                  Tiddefinixxi objettivi u miri li jħarsu 'l quddiem dwar l-integrazzjoni tas-swieq, b'mod partikolari miżuri biex tiġi indirizzata l-evoluzzjoni prevedibbli tad-defiċits tat-tariffi fis-setturi tal-elettriku u tal-gass u l-impatt potenzjali mill-miżuri previsti. Tiddeskrivi strateġija u skeda ta' żmien għall-progress lejn prezzijiet ibbażati bis-sħiħ fuq is-suq.

                  5.

                  Tikkjarifika aktar l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu minn issa sal-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Tappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  6.

                  Tintensifika l-kooperazzjoni reġjonali eżistenti tajba ma' Franza u mal-Portugall sabiex b'mod partikolari tindirizza l-oqsma tas-suq intern tal-enerġija u tas-sigurtà tal-enerġija, speċjalment l-interkonnessjonijiet transfruntiera u transreġjonali. Tikkunsidra li ssaħħaħ il-miżuri relatati mal-kooperazzjoni reġjonali fl-oqsma tal-enerġija rinnovabbli u tal-effiċjenza fl-enerġija.

                  7.

                  Telenka s-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  8.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati. B'mod aktar speċifiku, jenħtieġ li l-pjan jindirizza l-impatti fuq ir-reġjuni intensivi fl-użu tal-faħam u tal-karbonju, u tintegra l-istrateġija nazzjonali għat-tranżizzjoni tal-enerġija. Tinkludi valutazzjoni dedikata tal-kwistjonijiet dwar il-prekarjetà enerġetika, flimkien ma' kwalunkwe objettiv relatat jew politiki jew miżuri speċifiċi, kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 262.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1008 final.

         (5)  COM (2019) 509 final tal-5 ta' Ġunju 2019.

         (6)  SWD(2019) 262.

         (7)  SWD(2019) 262.

         (8)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima ta' Franza li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/36

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima ta' Franza li jkopri l-perjodu 2021–2030
      (2019/C 297/10)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Franza ppreżentat l-abbozz tal-pjan nazzjonali integrat għall-enerġija u l-klima tagħha fil-15 ta' Frar 2019. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima ta' Franza, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għal Franza (4) u fir-rakkomandazzjoni tal-Kummissjoni għal Rakkomandazzjoni tal-Kunsill lil Franza (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Fil-pjan finali jenħtieġ li Franza tqis l-interazzjonijiet bejn id-dimensjonijiet. Bħala eżempju, il-miżuri għat-titjib tal-effiċjenza fl-enerġija jew għaż-żieda fl-użu tal-vetturi elettriċi se jsaħħu s-sigurtà tal-provvista billi jnaqqsu l-ħtiġijiet għall-importazzjonijiet taż-żejt u tal-gass. L-abbozz tal-pjan nazzjonali integrat għall-enerġija u l-klima jirrikonoxxi li l-effiċenzja fl-enerġija hija l-ewwel prinċipju li jiggwida l-isforzi lejn it-tranżizzjoni tal-enerġija. Huma inklużi xi interazzjonijiet negattivi bejn il-politiki u l-miżuri f'dimensjoni waħda u l-objettivi f'dimensjoni oħra. Hija meħtieġa analiżi dettaljata tal-iżviluppi tat-tagħbija fl-eqqel sigħat fil-perjodu bejn l-2021 u l-2030, kif ukoll valutazzjoni preċiża tas-sigurtà tal-enerġija u l-interkonnessjoni, u l-istabbiliment ta' objettivi kif xieraq. L-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija. Il-pjan finali jista' jinkludi aktar informazzjoni dwar kif ir-riskji tat-tibdil fil-klima jistgħu jaffettwaw il-provvista tal-enerġija.

                  (14)

                  Il-pjan nazzjonali integrat għall-enerġija u l-klima finali jista' jibbenefika mill-preżentazzjoni ta' analiżi komprensiva dwar fejn jinsab bħalissa s-settur tat-teknoloġiji b'livell baxx ta' emissjonijiet ta' karbonju fis-suq globali, filwaqt li jiġu enfasizzati l-oqsma ta' qawwiet kompetittivi u sfidi potenzjali u jiġu indikati objettivi miżurabbli għall-ġejjieni u l-politiki u l-miżuri biex dawn jinkisbu, u jsiru konnessjonijiet xierqa mal-politika tal-intrapriżi u tal-industrija.

                  (15)

                  Ir-rakkomandazzjonijiet tal-Kummissjoni lil Franza huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima ta' Franza li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIL FRANZA TIEĦU AZZJONI BIEX:

                  1.

                  Iżżid il-livell ta' ambizzjoni għall-2030 għal sehem ta' enerġija rinnovabbli ta' mill-inqas 33 % bħala l-kontribut ta' Franza għall-mira tal-Unjoni tal-2030 għall-enerġija rinnovabbli, kif indikat mill-formula fl-Anness II tar-Regolament (UE) 2018/1999. Tinkludi trajettorja indikattiva fil-pjan nazzjonali integrat għall-enerġija u l-klima finali li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999 f'konformità ma' dak is-sehem, fid-dawl tal-ħtieġa li jiżdied il-livell tal-isforzi biex din il-mira tintlaħaq b'mod kollettiv. Tippreżenta politiki u miżuri ddettaljati u kkwantifikati li huma konformi mal-obbligi stabbiliti fid-Direttiva (UE) 2018/2001 tal-Parlament Ewropew u tal-Kunsill (8), sabiex tippermetti li dan il-kontribut jinkiseb fil-ħin u b'mod kosteffettiv. Tiżgura li l-mira tal-enerġija rinnovabbli għall-2020 stabbilita fl-Anness I tad-Direttiva 2009/28/KE tal-Parlament Ewropew u tal-Kunsill (9) tiġi ssodisfata bis-sħiħ u tinżamm bħala linja bażi mill-2021 'il quddiem u tispjega kif għandha l-intenzjoni tissodisfa u żżomm sehem bħal dan tal-linja bażi. Tirrikonċilja l-objettivi mressqa fl-abbozz tal-pjan nazzjonali integrat għall-enerġija u l-klima tagħha għas-sehem ta' enerġija rinnovabbli fis-settur tat-tisħin u tat-tkessiħ u fis-settur tat-trasport mal-mira indikattiva inkluża fl-Artikolu 23 tad-Direttiva (UE) 2018/2001 u l-mira tat-trasport fl-Artikolu 25 tad-Direttiva (UE) 2018/2001, rispettivament.

                  2.

                  Tirrieżamina l-isforzi għat-tnaqqis tal-konsum ta' enerġija primarja sabiex tikkontribwixxi għall-ilħuq tal-mira kollettiva tal-effiċjenza fl-enerġija tal-Unjoni għall-2030. Il-kontribut ta' Franza huwa ta' ambizzjoni suffiċjenti għall-konsum ta' enerġija finali. Tinkludi dettalji dwar l-impatti mistennija tal-politiki u tal-miżuri ppjanati fil-pjan nazzjonali integrat għall-enerġija u l-klima finali, sabiex tiżgura li l-iskala ta' implimentazzjoni tagħhom tkun suffiċjenti biex isir it-tnaqqis neċessarju fil-konsum tal-enerġija.

                  3.

                  Tispeċifika l-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà, kif ukoll informazzjoni dwar il-kapaċità tal-ġenerazzjoni nukleari ppjanata.

                  4.

                  Tiddefinixxi objettivi u miri li jħarsu 'l quddiem fir-rigward tal-integrazzjoni tas-swieq, b'mod partikolari miżuri għall-iżvilupp ta' swieq tal-operaturi aktar kompetittivi, inkluż li tersaq lejn prezzijiet ibbażati bis-sħiħ fuq is-suq.

                  5.

                  Tikkwantifika aktar l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu minn issa sal-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima finali. Tirfed it-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku Ewropew għat-Teknoloġija tal-Enerġija.

                  6.

                  Tintensifika l-kooperazzjoni reġjonali tajba eżistenti ma' Spanja, mal-Portugall u mal-pajjiżi Pentalaterali (10). Jenħtieġ li l-fokus tal-iskambji reġjonali jkun fuq is-suq intern tal-enerġija u l-oqsma tas-sigurtà tal-enerġija. Tkompli l-kooperazzjoni mal-Portugall u ma' Spanja, b'mod partikolari fuq l-interkonnessjonijiet tal-enerġija transfruntiera u transreġjonali. Tikkunsidra li ssaħħaħ il-miżuri relatati mal-kooperazzjoni reġjonali fil-qasam tal-enerġija rinnovabbli. Tikkunsidra wkoll li tintensifika l-arranġamenti ta' kooperazzjoni reġjonali għal oqsma ġodda bħal pereżempju l-valutazzjoni tal-kapaċità tal-ġenerazzjoni reġjonali u r-riċerka u l-innovazzjoni fuq teknoloġiji ta' interess komuni ma' Stati Membri oħra.

                  7.

                  Telenka s-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  8.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati. Tiżviluppa aktar l-approċċ għall-indirizzar tal-kwistjonijiet tal-prekarjetà enerġetika, inkluż billi tipprovdi valutazzjoni tan-numru u tat-tip ta' unitajiet domestiċi fi prekarjetà enerġetika sabiex tippermetti li ssir valutazzjoni tal-ħtieġa possibbli għal objettiv indikattiv għat-tnaqqis tal-prekarjetà enerġetika kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 263.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1009 final.

         (5)  COM (2019) 510 final tal-5 ta' Ġunju 2019.

         (6)  SWD(2019) 263.

         (7)  SWD(2019) 263.

         (8)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).

         (9)  Id-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (ĠU L 140, 5.6.2009, p. 16).

         (10)  L-Awstrija, il-Belġju, Franza, il-Ġermanja, il-Lussemburgu, in-Netherlands u l-Iżvizzera.


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima tal-Kroazja li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/40

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima tal-Kroazja li jkopri l-perjodu 2021–2030
      (2019/C 297/11)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Il-Kroazja ppreżentat l-abbozz tal-pjan nazzjonali integrat għall-enerġija u l-klima tagħha fit-28 ta' Diċembru 2018. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima tal-Kroazja, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jilħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li l-Kummissjoni tgħodd flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali tiegħu, kif ukoll il-ħtieġa li jiġi evitat ir-riskju ta' dewmien tal-pjan nazzjonali tal-Istat Membru.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għall-Kroazja (4) u fir-rakkomandazzjoni tal-Kummissjoni għal Rakkomandazzjoni tal-Kunsill lill-Kroazja (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Fil-pjan finali jenħtieġ li titqies il-koerenza bejn id-dimensjonijiet differenti. Pereżempju, il-pjanijiet tal-Kroazja biex issaħħaħ is-sigurtà tal-enerġija billi tesplora l-possibbiltà li żżid il-produzzjoni ta' riżorsi domestiċi ta' idrokarburi jenħtieġ li jitqiesu b'rabta mal-kisba tal-objettivi relatati mad-dimensjoni tad-dekarbonizzazzjoni u l-prinċipju “l-Effiċjenza Enerġetika tiġi l-Ewwel”. L-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija. Eżempji oħra huma l-impatt taż-żieda fl-użu tal-bijoenerġija fuq l-emissjonijiet u l-assorbiment kontabbilizzati mill-użu tal-art, mit-tibdil fl-użu tal-art u mill-forestrija u tar-riskji tat-tibdil fil-klima fuq is-sigurtà tal-enerġija.

                  (14)

                  Il-pjan nazzjonali integrat għall-enerġija u l-klima finali jista' jibbenefika minn aktar elaborazzjoni fuq l-aspetti tal-kompetittività, biex jiġi kopert speċifikament is-settur tat-teknoloġiji b'livell baxx ta' emissjonijiet tal-karbonju, inkluż għas-setturi tad-dekarbonizzazzjoni tal-enerġija u tal-industriji intensivi fil-karbonju. Objettivi miżurabbli għall-ġejjieni definiti fuq dik il-bażi jistgħu jkunu ta' benefiċċju, flimkien ma' politiki u miżuri biex jinkisbu, filwaqt li jsiru konnessjonijiet xierqa mal-politika dwar l-intrapriżi u dwar l-industrija. Il-pjan jista' jibbenefika wkoll minn interazzjoni aħjar mal-ekonomija ċirkolari, b'enfasi fuq il-potenzjal tiegħu għat-tnaqqis tal-emissjonijiet tal-gassijiet serra.

                  (15)

                  Ir-rakkomandazzjonijiet tal-Kummissjoni lill-Kroazja huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima tal-Kroazja li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LILL-KROAZJA TIEĦU AZZJONI BIEX:

                  1.

                  Tirfed il-livell ta' ambizzjoni apprezzat ta' sehem ta' enerġija rinnovabbli ta' 36,4 % għall-2030 bħala l-kontribut tal-Kroazja għall-mira tal-Unjoni għall-2030 għall-enerġija rinnovabbli b'politiki u miżuri dettaljati u kkwantifikati li huma konformi mal-obbligi stabbiliti fid-Direttiva (UE) 2018/2001 tal-Parlament Ewropew u tal-Kunsill (8), sabiex tippermetti kisba fil-ħin u kosteffettiva ta' dan il-kontribut. Iżżid il-livell ta' ambizzjoni fis-settur tat-tisħin u tat-tkessiħ sabiex tilħaq il-mira indikattiva inkluża fl-Artikolu 23 tad-Direttiva (UE) 2018/2001 u żżid il-livell ta' ambizzjoni biex tilħaq il-mira tat-trasport imsemmija fl-Artikolu 25 tad-Direttiva (UE) 2018/2001. Tipprovdi aktar dettalji u miżuri dwar l-oqfsa ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  2.

                  Iżżid l-ambizzjoni tagħha lejn it-tnaqqis tal-konsum tal-enerġija finali u dik primarja fid-dawl tal-ħtieġa li jiżdied il-livell tal-isforzi biex tintlaħaq il-mira tal-effiċjenza fl-enerġija tal-Unjoni tal-2030. Tappoġġa dan permezz ta' politiki u miżuri li jirriżultaw f'aktar iffrankar tal-enerġija sal-2030. Tirfed il-politiki u l-miżuri proposti permezz ta' valutazzjoni tal-impatt li tagħti stima tal-iffrankar mistenni u tipprovdi skeda ta' żmien realistika tal-implimentazzjoni tal-miżuri previsti.

                  3.

                  Tiddefinixxi objettivi li jħarsu 'l quddiem u miri miżurabbli fir-rigward tal-integrazzjoni tas-swieq, b'mod partikolari miżuri għall-iżvilupp ta' swieq likwidi u kompetittivi tal-operaturi u tal-konsumaturi, billi trawwem il-kompetizzjoni fi ħdan il-pajjiż u timxi lejn prezzijiet ibbażati bis-sħiħ fuq is-suq u billi telimina l-ostakoli għall-kummerċ transfruntier.

                  4.

                  Telabora aktar l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu minn issa sal-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Tappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  5.

                  Tkompli l-isforzi fil-kooperazzjoni reġjonali fuq il-pjan nazzjonali għall-enerġija u l-klima fil-kuntest tal-Grupp ta' Livell Għoli dwar il-Konnettività tal-Enerġija fl-Ewropa Ċentrali u tax-Xlokk (CESEC). B'mod partikolari dawn l-isforzi jistgħu jindirizzaw kwistjonijiet bħal pereżempju l-integrazzjoni ulterjuri fis-suq intern tal-enerġija, il-valutazzjoni tal-adegwatezza tas-sistema, it-tranżizzjoni ġusta, id-dekarbonizzazzjoni u l-isfruttament tas-sorsi ta' enerġija rinnovabbli. Tesplora l-potenzjal transfruntier u l-aspetti makroreġjonali ta' politika koordinata dwar l-enerġija u l-klima b'mod partikolari fl-Adrijatiku bl-għan li titnaqqas il-marka tal-karbonju tar-reġjun u li jiġi implimentat approċċ ta' ekosistema.

                  6.

                  Testendi l-analiżi tagħha tal-kostijiet u tas-sorsi ta' investiment, inkluż finanzjament xieraq fil-livell nazzjonali, reġjonali u tal-Unjoni, li bħalissa hija provduta għal xi miżuri tat-trasport u tal-effiċjenza fl-enerġija, għal stampa ġenerali tal-ħtiġijiet tal-investiment biex tiġi modernizzata l-ekonomija tagħha billi tilħaq l-objettivi tagħha għall-enerġija u l-klima. Tqis ukoll il-ġenerazzjoni kosteffettiva tat-trasferimenti lejn Stati Membri oħra skont ir-Regolament (UE) 2018/842 tal-Parlament Ewropew u tal-Kunsill (9) bħala sors ta' finanzjament.

                  7.

                  Telenka s-sussidji tal-enerġija kollha, inkluż b'mod partikolari s-sussidji tal-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  8.

                  Tikkomplementa l-analiżi tal-interazzjonijiet mal-politika dwar il-kwalità tal-arja u l-emissjonijiet fl-arja b'informazzjoni aktar kwantitattiva, filwaqt li mill-inqas tinkludi l-informazzjoni rikjesta dwar l-emissjonijiet tas-sustanzi li jniġġsu fl-arja projettati skont il-politiki u l-miżuri ppjanati.

                  9.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, u tal-politiki u tal-miżuri ppjanati. Tiżviluppa aktar l-approċċ għall-indirizzar tal-kwistjonijiet tal-prekarjetà enerġetika, inkluż billi tipprovdi valutazzjoni tan-numru u tat-tip ta' unitajiet domestiċi fi prekarjetà enerġetika sabiex tippermetti l-valutazzjoni tal-ħtieġa għal objettiv indikattiv għat-tnaqqis tal-prekarjetà enerġetika kif rikjest mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 224.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1010 final.

         (5)  COM (2019) 511 final tal-5 ta' Ġunju 2019.

         (6)  SWD(2019) 224.

         (7)  SWD(2019) 224.

         (8)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).

         (9)  Ir-Regolament (UE) 2018/842 tal-Parlament Ewropew u tal-Kunsill tat-30 ta' Mejju 2018 dwar it-tnaqqis annwali vinkolanti tal-emissjonijiet ta' gassijiet serra mill-Istati Membri mill-2021 sal-2030 li jikkontribwixxi għall-azzjoni klimatika biex jiġu onorati l-impenji li saru fil-Ftehim ta' Pariġi, u li jemenda r-Regolament (UE) Nru 525/2013 (ĠU L 156, 19.6.2018, p. 26).


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima tal-Italja li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/44

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima tal-Italja li jkopri l-perjodu 2021–2030
      (2019/C 297/12)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  L-Italja ppreżentat l-abbozz tal-pjan nazzjonali integrat għall-enerġija u l-klima tagħha fit-8 ta' Jannar 2019. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima tal-Italja, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali integrat għall-enerġija u l-klima tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għall-Italja (4) u fir-rakkomandazzjoni tal-Kummissjoni għal Rakkomandazzjoni tal-Kunsill lill-Italja (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Fil-pjan nazzjonali integrat għall-enerġija u l-klima finali tagħha, jenħtieġ li l-Italja tibni fuq l-interkonnessjonijiet pożittivi bejn il-politiki u l-miżuri ppjanati indikati fl-abbozz tal-pjan nazzjonali integrat għall-enerġija u l-klima, u tesplora aktar l-interkonnessjonijiet tal-politiki aktar diffiċli, b'mod partikolari bejn id-dimensjonijiet tad-dekarbonizzazzjoni, tas-sigurtà tal-enerġija u tas-suq intern. Huma mistennija aktar dettalji b'mod partikolari dwar: (i) il-konsegwenzi tal-eliminazzjoni ftit ftit tal-impjanti ta' produzzjoni tal-enerġija bil-faħam u l-evoluzzjoni mistennija tar-rwol tal-gass fit-taħlita enerġetika; (ii) kif tista' tinkiseb il-penetrazzjoni għolja ta' sorsi ta' enerġija rinnovabbli; (iii) l-impatti tal-Mekkaniżmu ta' Remunerazzjoni tal-Kapaċità (CRM) tal-Italja f'termini ta' prezzijiet għall-konsumaturi tal-enerġija; (iv) l-evoluzzjoni mistennija tas-sussidji tal-karburanti fossili. B'mod simili, l-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija.

                  (14)

                  Il-pjan nazzjonali integrat għall-enerġija u l-klima finali jista' jibbenefika jekk jiġu enfasizzati l-oqsma ta' vantaġġ kompetittiv u ta' sfidi potenzjali fil-livell globali għas-settur tat-teknoloġiji b'livell baxx ta' emissjonijiet tal-karbonju, inkluż għad-dekarbonizzazzjoni tas-setturi industrijali intensivi fl-użu tal-enerġija u tal-karbonju. Objettivi miżurabbli għall-ġejjieni definiti abbażi ta' dan jistgħu jkunu ta' benefiċċju, flimkien ma' politiki u miżuri biex dawn jinkisbu, filwaqt li jsiru konnessjonijiet xierqa mal-politika dwar l-intrapriżi u l-industrija. Il-pjan nazzjonali integrat għall-enerġija u l-klima finali jista' jibbenefika wkoll minn elaborazzjoni ulterjuri dwar l-iffrankar tal-emissjonijiet tal-gassijiet serra li jirriżulta mill-azzjonijiet relatati mal-ekonomija ċirkolari.

                  (15)

                  Ir-rakkomandazzjonijiet tal-Kummissjoni lill-Italja huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima tal-Italja li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LILL-ITALJA TIEĦU AZZJONI BIEX:

                  1.

                  Tirfed il-livell ta' ambizzjoni apprezzat tas-sehem ta' enerġija rinnovabbli tal-Italja ta' 30 % għall-2030 bħala l-kontribut tal-Italja għall-mira tal-Unjoni għall-2030 għall-enerġija rinnovabbli permezz ta' politiki u miżuri dettaljati u kwantifikati li huma konformi mal-obbligi rikjesti fid-Direttiva (UE) 2018/2001 tal-Parlament Ewropew u tal-Kunsill (8), sabiex tippermetti kisba fil-ħin u kosteffettiva ta' dan il-kontribut. Iżżid il-livell ta' ambizzjoni tas-sorsi ta' enerġija rinnovabbli fis-settur tat-tisħin u tat-tkessiħ sabiex tilħaq il-mira indikattiva inkluża fl-Artikolu 23 tad-Direttiva (UE) 2018/2001. Tipproponi miżuri sabiex tilħaq il-mira tat-trasport fl-Artikolu 25 tad-Direttiva 2018/2001. Tnaqqas il-kumplessità u l-inċertezza regolatorja u tipprovdi aktar dettalji dwar l-oqfsa ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  2.

                  Fir-rigward tal-effiċjenza fl-enerġija, tiżgura li l-istrumenti ewlenin tal-politika deskritti fl-abbozz tal-pjan nazzjonali integrat għall-enerġija u l-klima jibqgħu jirriżultaw f'iffrankar xieraq fil-perjodu 2021-2030. Tirrifletti b'mod xieraq l-aġġornamenti u t-titjib ippjanati tal-iskemi ta' appoġġ eżistenti fil-pjan nazzjonali integrat għall-enerġija u l-klima finali u fir-rapporti ta' progress sussegwenti. Ittejjibhom b'mod sinifikanti sabiex tippermetti l-ksib tal-miri ta' ffrankar enerġetiku indikati. Meta jitqies il-potenzjal sinifikanti mhux sfruttat, tkompli taħdem fuq it-tisħiħ tal-miżuri dwar l-iffrakar enerġetiku għall-binjiet (għall-binjiet pubbliċi u privati ġodda u eżistenti) u fit-trasport.

                  3.

                  Tispeċifika l-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà. Tqis il-kuntest reġjonali u l-potenzjal reali tal-interkonnetturi u tal-kapaċitajiet tal-ġenerazzjoni fil-pajjiżi ġirien meta tkun qed tivvaluta l-adegwatezza tar-riżorsi fis-settur tal-elettriku. Tiċċara sa liema punt l-iżvilupp mistenni fis-settur tal-gass huwa kompatibbli mal-miri ddikjarati għad-dekarbonizzazzjoni u l-eliminazzjoni ftit ftit ippjanata tal-impjanti termoelettriċi ta' produzzjoni tal-enerġija bil-faħam.

                  4.

                  Tistabbilixxi objettivi, stadji importanti u skedi ta' żmien ċari biex jitwettqu r-riformi ppjanati fis-swieq tal-enerġija, b'mod partikolari fis-swieq tal-gass naturali tal-operaturi u fl-operazzjoni tas-swieq tal-konsumaturi tal-elettriku u tal-gass naturali.

                  5.

                  Tikkjarifika l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu bejn l-2021 u l-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Tappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  6.

                  Twettaq konsultazzjonijiet mal-Pajjiżi ġirien u fi ħdan il-Grupp ta' Livell Għoli dwar il-Konnettività tal-Gass fl-Ewropa Ċentrali u tax-Xlokk (CESEC) fid-dawl tal-finalizzazzjoni tal-pjan nazzjonali integrat għall-enerġija u l-klima. Tesplora l-potenzjal transfruntier u l-aspetti makroreġjonali ta' politika koordinata għall-enerġija u l-klima b'mod partikolari fir-reġjun Adrijatiku bl-għan li titnaqqas il-marka tal-karbonju tar-reġjun u jiġi implimentat approċċ ta' ekosistema u jiġi sfruttat aktar il-potenzjal ta' kooperazzjoni Mediterranja aktar profonda.

                  7.

                  Telenka l-azzjonijiet u l-pjanijiet imwettqa biex telimina ftit ftit is-sussidji tal-enerġija, b'mod partikolari għall-karburanti fossili.

                  8.

                  Tikkomplementa l-analiżi tal-interazzjonijiet mal-politika dwar il-kwalità tal-arja u l-emissjonijiet fl-arja, inkluż minn perspettiva kwantitattiva.

                  9.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg, fuq il-ħiliet u fuq id-distribuzzjoni tal-introjtu tal-objettivi, il-politiki u l-miżuri ppjanati, inkluż għar-reġjuni b'użu intensiv tal-karbonju u għar-reġjuni industrijali. Tlesti l-approċċ għall-indirizzar tal-kwistjonijiet tal-prekarjetà enerġetika billi tinkludi miri miżurabbli speċifiċi, u dettalji dwar ir-riżorsi finanzjarji għall-implimentazzjoni tal-politiki deskritti kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 264.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1011 final.

         (5)  COM (2019) 512 final tal-5 ta' Ġunju 2019.

         (6)  SWD(2019) 264.

         (7)  SWD(2019) 264.

         (8)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).